# Joan Soler i Bultó

Joan Soler i Bultó (Barcelona, 25 de novembre de 1927 - Sant Pere de Ribes, 6 de desembre de 2017) va ser un pilot de motociclisme català, un dels protagonistes destacats d'aquest esport a Catalunya durant les dècades de 1950 i 1960. Després d'haver competit amb èxit en tota mena de disciplines, des del motociclisme de velocitat al motocròs i l'enduro passant per la resistència, a començaments dels anys 60 fou un dels pioners del trial a la península Ibèrica. Casat amb Josefina Alegre i Serrat tingué nou fills, un dels quals, Manuel Soler, seguí el seu exemple i a final dels anys setanta arribà a ser un dels millors pilots de trial de l'escena internacional.
Al llarg de la seva vida, Joan Soler va ocupar diversos càrrecs de responsabilitat relacionats amb el món del motor, com ara director tècnic i cap del departament de prototipus i competició de Bultaco, director del Circuit de Catalunya i membre de la junta directiva del RACC. Era fill de Josep Antoni Soler i Urgell, Jasu, cunyat de Francesc Xavier Bultó i, per tant, nebot d'aquest. Jasu fou justament qui posà en contacte a Francesc Xavier Bultó amb un amic seu, Pere Permanyer, promovent així el naixement de Montesa.

## Trajectòria esportiva

Competí des de ben jove en curses de velocitat com a pilot oficial de Montesa, arribant a guanyar dos Campionats d'Espanya de 125 cc (els anys 1946 i 1950) i aconseguint de passada ser el primer català a puntuar en un Gran Premi del Campionat del món: fou al GP d'Espanya de 1951 disputat al Circuit de Montjuïc, on quedà cinquè en 125 cc, posició que repetí al Tourist Trophy poques setmanes després. Compaginà aquesta activitat amb les curses de resistència, havent estat el guanyador de la primera edició de les 24 Hores de Montjuïc (el 1955) formant parella amb Josep Maria Llobet "Turuta". Fou també Campió d'Espanya d'aquesta disciplina l'any 1959 amb una Bultaco, la nova marca que acabava de crear el seu oncle aquell mateix any.

### Pioner del trial

A començaments dels 60, la família Bultó tingué un paper clau en la introducció del trial a Catalunya i l'expansió internacional d'aquest esport arreu del món. El 1962, Joan Soler i el seu cosí Oriol Puig Bultó participaren en un trial que organitzà la FIM a París per tal d'investigar sobre el terreny aquella desconeguda disciplina i millorar els prototipus de la marca.
Després d'alguns contactes amb el campió Sammy Miller, Francesc Xavier Bultó aconseguí que el nord-irlandès es desplacés, l'estiu de 1964, a la seva finca particular de Cunit per tal de posar a punt el prototipus que acabaria esdevenint la revolucionària Sherpa T. Joan Soler col·laborà amb el seu oncle en la tasca d'adaptar aquella moto a les necessitats de Miller. Poc després, a l'octubre, participà en una prova promocional de trial a Grenoble, acompanyat entre altres catalans per Pere Pi, Manuel Giró i els seus parents Oriol Puig Bultó, Jaume Marquès, Isidre Marquès i Ignasi Bultó.
A partir d'aleshores, Joan Soler guanyà diverses proves de trial en la fase inicial d'aquest esport al país, com ara el I Trial del Tibidabo (en què pilotà encara una Sherpa N) i el I Trial de Nadal aquell mateix 1964, o el I Trial de Reis i el I Trial de Sant Llorenç el 1967, quan ja feia un parell d'anys que la Sherpa T havia fet la seva fulgurant aparició. Fou també el guanyador del I Campionat de Catalunya de trial, consistent en vuit proves disputades entre 1964 i 1965.

## Notes

* ↑ Joan Soler era fill de Josep Antoni Soler i Urgell i de Pilar Bultó i Marquès, germana de Paco Bultó.

## Referències

* ↑ «The rider... Soler Juan» (en anglès). trialonline.org. [Consulta: 8 octubre 2012].
* ↑ «Fallece Juan Soler Bultó» (en castellà). todotrial.com, 07-12-2017. [Consulta: 17 juny 2020].
* ↑ «Joan Soler Bultó». eixdiari.cat, 06-12-2017. [Consulta: 17 juny 2020].
* ↑ Herreros 1998: «La autarquia de los años cuarenta» p. 49
* ↑ «J. Soler Bultó y la Matador 200» (en castellà). clubcemoto.blogspot.es, 27-04-2009. Arxivat de l'original el 6 de març 2012. [Consulta: 25 novembre 2011].
* ↑ Pi, Pere. «122. Catalunya, una potència mundial de trialers». A: No tinc 200 anys. Les vivències de Pere Pi. Barcelona: Autoeditat (Service Point), juliol 2012, p. 175-179. ISBN 9788461590353.
* ↑ Domínguez, Carlos. «Juan Soler Bultó (1927-2017) fallece tras una intensa vida dedicada al motociclismo» (en castellà). formulamoto.es, 08-02-2017. [Consulta: 9 febrer 2017].
* ↑ «Juan Soler Bultó y la Montjuïch» (en castellà). clubcemoto.blogspot.es, 31-03-2009. Arxivat de l'original el 2012-03-06. [Consulta: 25 novembre 2011].
* ↑ «Dos décadas de dirección en el Circuit de Catalunya» (en castellà). moto10.typepad.com, 04-02-2009. [Consulta: 25 novembre 2011].
* 1 2 Herreros 1998: «Juan soler Bultó, expiloto de motociclismo» p. 46
* ↑ «Juan Soler Bultó» (en castellà). geneall.net. [Consulta: 1r juny 2014].
* 1 2 «Bultaco, més que un mite». Fricandó motarra, 16-03-2009. [Consulta: 5 desembre 2011].
* ↑ «Los ganadores del concurso Buckler GP de Cataluña» (en castellà). motoworld.es, 30-05-2011. Arxivat de l'original el 30 de novembre 2011. [Consulta: 25 novembre 2011].
* ↑ «Historia del motociclismo español de competición (1945-1965 Parte 2)» (en castellà). 2t-race.com. [Consulta: 25 novembre 2011].
* ↑ «Magnífica actuación de Montesa en el Tourist-Trophy» (PDF) (en castellà). Hemeroteca. El Mundo Deportivo, 07-06-1951. [Consulta: 25 novembre 2011].
* ↑ «The most prized» (en anglès). bultaco.es. Arxivat de l'original el 7 de gener 2012. [Consulta: 25 novembre 2011].
* ↑ Herreros 1998: «1945: Cataluña» p. 99-101
* ↑ «El Trial internacional de Grenoble» (PDF) (en castellà). Hemeroteca. La Vanguardia, 18-10-1964. [Consulta: 25 novembre 2011].
* ↑ «Historia de Montesa» (PDF) (en castellà). motosclasicas.org. [Consulta: 25 novembre 2011].
* ↑ «Juan Soler Bultó con Bultaco, vencedor» (PDF) (en castellà). Hemeroteca. El Mundo Deportivo, 14-12-1964. [Consulta: 25 novembre 2011].
* ↑ «Juan Soler Bultó (Bultaco) vencedor del I Trial de Reyes» (PDF) (en castellà). Hemeroteca. El Mundo Deportivo, 09-01-1967. [Consulta: 25 novembre 2011].
* ↑ «Joan Soler Bultó». enciclopedia.cat. GEC - Enciclopèdia de l'esport català. [Consulta: 12 febrer 2019].
* ↑ «Campeonato de España de Trial: Un poco de historia (II)» (en castellà). blogs.motociclismo.es. Motor Press Ibérica, 05-11-2008. Arxivat de l'original el 5 de juliol 2012. [Consulta: 4 octubre 2009].
* ↑ Herreros 1998: «Trial» p. 286
* ↑ Marchi, Fabio. «Fallece Juan Soler Bultó tras una vida dedicada al motociclismo» (en castellà). mundodeportivo.com, 08-12-2017. [Consulta: 8 desembre 2017].

### Bibliografia

* Herreros, Francisco; Aznar, José Luis. Historia del motociclismo en España (en castellà). Barcelona: RACC, 1998. ISBN 84-920886-5-6.

## Enllaços externs

* Article sobre un homenatge que se li reté a Sant Climent de Llobregat el 2010 (castellà)
* Reportatge sobre les 24H de Montjuïc de 1955 amb una imatge de Joan Soler Bultó (n. 68) PDF